แรงงานเด็ก
โดย...ชัตน์วรี (shewarat@hotmail.com)
15 เม.ย. 2559

โดย...ชัตน์วรี ([email protected])
เกิดกระแสดราม่า เข้าใจผิดๆ ว่ารัฐบาลออกกฎหมายห้ามพ่อแม่ใช้ลูกอายุต่ำกว่า 15 ปี ช่วยทำงานบ้าน ไม่เช่นนั้นจะมีความผิด
ต้องทำความเข้าใจว่า ลูกช่วยพ่อแม่ทำงานบ้านหรือช่วยกิจการของพ่อแม่เล็กๆ น้อยๆ เหมาะสมกับวัยและความสามารถ ถือว่าเป็นวิถีและเป็นวัฒนธรรมของคนไทย 
ขอร้องเถอะ อย่าสร้างกระแสให้องค์กรต่างประเทศกล่าวหาไทยทารุณ ใช้แรงงานเด็ก ค้ามนุษย์ เพราะการให้เด็กทำงานหารายได้เอง หรือทำงานพาร์ตไทม์ เป็นการฝึกเด็กให้มีความรับผิดชอบและภูมิใจในการหารายได้เอง 
ทั้งนี้ ไทยมีกฎหมายห้ามนายจ้างใช้แรงงานเด็กอายุต่ำกว่า 15 ปี ทำงานในทุกประเภทกิจการ และการรับเด็กทำงานพาร์ตไทม์นั้น กฎหมายกำหนดอายุต้องไม่ต่ำกว่า 15-18 ปี และห้ามทำงานอันตราย เช่น งานหลอม งานเป่า งานหล่อ หรืองานรีดโลหะ โรงฆ่าสัตว์ ธุรกิจเกี่ยวกับการพนัน อบายมุข เป็นต้น
แต่ที่เป็นห่วงขณะนี้ คือเด็กต่างด้าวที่เข้ามาและไม่ได้เรียนหนังสือ ต้องทำงานช่วยพ่อแม่นั้น รัฐบาลควรดูแลด้วย
ล่าสุด รัฐบาลเตรียมเพิ่มโทษเป็นจำคุกไม่เกิน 4 ปี ปรับ 8 แสน-2 ล้านบาท หรือทั้งจำและปรับ